યુએસ ઉત્તર કોરિયાને "ઈવીલ" (દુષ્ટ) સમાન ગણતું રહ્યું. ઉપરાંત, બેઇજિંગનું ૧૯૭૦ના દાયકામાં વોશિંગ્ટન સાથે રાજદ્વારી સંબંધો સ્થાપવા અને સોવિયત યુનિયનનું ૧૯૯૦ સુધીમાં શીત યુદ્ધનો અંત લાવવાથી, કોરિયા અણુશસ્ત્રોના પૂરવઠાની છત્રછાયાથી વંચિત થઈ ગયું અને તેથી એને પોતાના પરમાણુ શસ્ત્રો બનાવવા વિશે વિચારવાની ફરજ પડી. એ ધ્યેયમાં તે આગળ વધ્યું અને સાથે સાથે જાપાન જોડેના સંબંધોને સુધારવાના પ્રયત્નો કર્યા, જેનાં પરિણામે સપ્ટેમ્બર ૨૦૦૨માં પ્યોંગયાંગમાં એ વિશેની ઘોષણા થઈ. પણ ત્યાં સુધીમાં તો ઈરાક અને ઈરાનની સાથે સાથે ઉત્તર કોરિયા યુએસ દ્વારા ‘ઈવીલ’ કરાર થઈ ચૂક્યું હતું. એ દેશોને અસ્તિત્વમાં હોવાનો હક છે કે કેમ એવો યુએસે સવાલ ઉઠાવ્યો હતો. જ્યારે ઉત્તર કોરિયાએ વિસ્ફોટક પદાર્થ યુરાનિયમ ભેગું કરવાની ઝુંબેશ આગળ વધારી, ત્યારે સપ્ટેમ્બર ૨૦૦૬ સુધીમાં વોશિંગ્ટને ટૉક્યોને મનાવી લીધું કે તે ઉત્તર કોરિયાને આપેલો મદદનો હાથ પાછો ખેંચી એને ઠેકાણે પાડવા તેની સાથે હાથ મિલાવે. પછી ઑક્ટોબર ૨૦૦૬માં ઉત્તર કોરિયાએ એનું પ્રથમ ભૂગર્ભ પરમાણુ પરિક્ષણ કર્યું. જાન્યુઆરી ૨૦૧૬ સુધીમાં, એણે આવું ચોથું પરિક્ષણ હાથ ધર્યું. લોંગ્રેંજ બેલિસ્ટિક મિસાઇલ ડેવલપમેન્ટ પર પણ ધ્યાન કેન્દ્રિત કરવામાં આવ્યું અને જુલાઈ ૨૦૧૭ સુધીમાં, ઉત્તર કોરિયાએ પોતાની પ્રથમ ઇન્ટરકોન્ટિનેન્ટલ બેલિસ્ટિક મિસાઇલનું પરિક્ષણ કર્યું.